CELEX: 42006X1124(02)
Language: mt
Date: 2006-11-24 00:00:00
Title: Regolament Nru 59 tal-Kummissjoni Ekonomika Ewropea tan-Nazzjonijiet Uniti (NU/KEE) — Dispożizzjonijiet uniformi dwar l-approvazzjoni ta' sistemi ta' sajlensersta' sostituzzjoni

24.11.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  43
               
            Regolament Nru 59 tal-Kummissjoni Ekonomika Ewropea tan-Nazzjonijiet Uniti (NU/KEE) — Dispożizzjonijiet uniformi dwar l-approvazzjoni ta' sistemi ta' sajlensersta' sostituzzjoni
      1.   AMBITU
      Dan ir-Regolament fih dispożizzjonijiet marbuta ma' l-approvazzjoni ta' sistemi ta' sajlensers jew komponenti tagħhom li jistgħu jitwaħħlu fuq tip wieħed jew aktar ta' vetturi motorizzati fil-kategoriji M1 u N1 (1) bħala parts ta' sostituzzjoni.
      2.   DEFINIZZJONIJIET
      Għall-għanijiet ta' dan ir-Regolament,
      
               
                  2.1.
               
               
                  “Sistema ta' sajlenser” tfisser sett sħiħ ta' komponenti meħtieġa sabiex jiġi limitat l-istorbju li tagħmel il-magna ta' vettura motorizzata u l-egżost tagħha;
               
            
               
                  2.2.
               
               
                  “Komponent ta' sistema ta' sajlenser” tfisser wieħed mill-komponenti separati li flimkien jiffurmaw is-sistema ta' l-egżost (eż. is-sajlenser innifsu, il-bott ta' espansjoni, ir-reżonejter);
               
            
               
                  2.3.
               
               
                  “Sistemi ta' sajlensers ta' tipi differenti” tfisser sistemi ta' sajlensers li huma differenti b'mod sinifikanti f'dak li jirrigwarda:
               
            
               
                  2.3.1.
               
               
                  komponenti tagħhom li għandhom ismijiet kummerċjali jew trejdmarks differenti,
               
            
               
                  2.3.2.
               
               
                  li l-karatteristiċi tal-materjali li jsawru komponent huma differenti jew li l-komponenti huma differenti fil-forma jew id-daqs, modifika fir-rigward tal-kisi (kisi taż-żingu, kisi ta' l-aluminju, eċċ.) ma jitqisux li jibdlu t-tip,
               
            
               
                  2.3.3.
               
               
                  li l-prinċipji ta' tħaddim ta' għall-inqas komponent wieħed huma differenti,
               
            
               
                  2.3.4.
               
               
                  li l-komponenti tagħhom jiġu kkombinati b'mod differenti;
               
            
               
                  2.4.
               
               
                  “Sistema ta' sajlenser ta' sostituzzjoni jew komponenti ta' sistema bħal din” tfisser kwalunkwe parti tas-sistema ta' l-egżost definita fil-paragrafu 2.1. t'hawn fuq li hija maħsuba għall-użu fuq vettura, minbarra parti ta' dan it-tip mmuntata fuq din il-vettura meta titressaq għall-approvazzjoni tat-tip skond dan ir-Regolament;
               
            
               
                  2.5.
               
               
                  “Approvazzjoni ta' sistema ta' sajlenser ta' sostituzzjoni jew komponenti ta' sistema bħal din” tfisser l-approvazzjoni tas-sistema ta' sajlenser kollha kemm hi, jew parti minnha li tista' tiġi adattata għal tip wieħed ta' vettura motorizzata jew aktar, fir-rigward tal-limitazzjoni tal-livell ta' l-istorbju li tipproduċi;
               
            
               
                  2.6.
               
               
                  “Tip ta' Vettura” tfisser kategorija ta' vetturi motorizzati li m'humiex differenti b'mod sinifikanti f'dak li jirrigwarda:
               
            
               
                  2.6.1.
               
               
                  il-linji u l-materjali kostitwenti tal-body (aktar speċifikament il-kompartiment tal-magna u l-metodu ta' siġillar kontra l-istorbju),
               
            
               
                  2.6.2.
               
               
                  it-tul u l-wisa' tal-vettura,
               
            
               
                  2.6.3.
               
               
                  it-tip tal-magna (positive ignition, compression ignition, two-stroke jew four stroke, li tirreċiproka jew rotary), in-numru u l-volum taċ-ċilindri, in-numru tal-karburaturi, l-arranġament tal-valvs, il-horsepower massimu u l-veloċità li tikkorispondi tal-magna (r.p.m.),eċċ.
               
            
               
                  2.6.4.
               
               
                  in-numru u r-rejxjo tal-gerijiet, ir-rejxjo totali tas-sistema ta' ingranaġġ
               
            
               
                  2.6.5.
               
               
                  in-numru, it-tip u l-arranġament tas-sistemi ta' l-egżost, u
               
            
               
                  2.6.6.
               
               
                  in-numru, it-tip u l-arranġament tas-sistemi ta' l-intake.
                  
               
            3.   APPLIKAZZJONI GĦALL-APPROVAZZJONI
      
               
                  3.1.
               
               
                  L-applikazzjoni għall-approvazzjoni ta' sistema ta' sajlenser ta' sostituzzjoni jew komponenti ta' sistema bħal din għandhom jitressqu mill-manifattur tagħha jew mir-rappreżentat tiegħu akkreditat.
               
            
               
                  3.2.
               
               
                  Għandu jkollha magħha d-dokumenti msemmija hawn taħt fi tliet kopji u d-dettallji li ġejjin:
               
            
               
                  3.2.1.
               
               
                  deskrizzjoni tat-tip(i) ta' vettura li fuqha s-sistema jew il-komponenti tagħha hija maħsuba li tiġi mmuntata fir-rigward tal-punti msemmija fil-paragrafu 2.6. t'hawn fuq. in-numri u/jew simboli li jidentifikaw it-tip tal-magna u t-tip tal-vettura għandhom jiġu speċifikati u n-numru ta' l-approvazzjoni tat-tip tal-vettura, jekk dan huwa meħtieġ;
               
            
               
                  3.2.2.
               
               
                  deskrizzjoni tas-sistema ta' sajlenser immuntata, li turi l-pożizzjoni relattiva ta' kull wieħed mill-komponenti tagħha, kif ukoll l-istruzzjoni għall-immuntar;
               
            
               
                  3.2.3.
               
               
                  tpinġijiet dettaljati ta' kull komponenti sabiex dan ikun jista' jinstab u jiġi identifikat, kif ukoll speċifikazzjoni tal-materjal li jintuża.
               
            
               
                  3.3.
               
               
                  Fuq talba mis-servizz tekniku li jwettaq it-testijiet għall-approvazzjoni, il-manifattur tas-sistema ta' sajlenser għandu jressaq:
               
            
               
                  3.3.1.
               
               
                  żewġ kampjuni tas-sistema jew il-komponenti li jitressqu għall-approvazzjoni;
               
            
               
                  3.3.2.
               
               
                  kampjun tas-sistema ta' sajlenser oriġinali li biha kienet mgħammra l-vettura meta tressqet għall-approvazzjoni tat-tip;
               
            
               
                  3.3.3.
               
               
                  vettura li hija rappreżentattiva tat-tip li se tkun mgħammra bis-sistema, din il-vettura, meta mkejla għall-emissjoni ta' l-istorbju skond il-metodi deskritti fil-paragrafi 3.1. u 3.2. ta' l-anness 3 għar-Regolament Nru. 51, għandhom jissodisfaw il-kundizzjonijiet li ġejjin:
               
            
               
                  3.3.3.1.
               
               
                  il-livell ta' storbju meta l-vettura tkun miexja m'għandux jaqbeż il-limitu applikabbli għall-kategorija ta' vettura konċernata fil-waqt li t-tip li tappartjenti għalih il-vettura ġie approvat; barra minn hekk, m'għandux jaqbeż il-livell ta' storbju indikat fl-approvazzjoni tat-tip li tappartjeni għalih il-vettura, b'aktar minn 3 dB(A);
               
            
               
                  3.3.3.2.
               
               
                  il-livell ta' storbju meta l-vettura tkun wieqfa m'għandux jaqbeż il-valur ta' referenza indikat fl-approvazzjoni tat-tip li tappartjeni għalih il-vettura b'aktar minn 3 dB (A);
               
            
               
                  3.3.4.
               
               
                  Magna separata, b'mhux anqas mill-istess ċilindrata u qawwa bħal dik tal-vettura msemmija hawn fuq.
               
            4.   IMMARKAR
      
               
                  4.1.
               
               
                  Kull komponent tas-sistema ta' sajlenser ta' sostituzzjoni, minbarra t-tubi u aċċessorji ta' mmuntar, għandu jkollu fuqu:
               
            
               
                  4.1.1.
               
               
                  l-isem kummerċjali jew it-trejdmark tal-manifattur tas-sistema jew il-komponenti tagħha,
               
            
               
                  4.1.2.
               
               
                  id-deskrizzjoni kummerċjali mogħtija mill-manifattur.
               
            
               
                  4.2.
               
               
                  Il-marki għandhom ikunu jistgħu jinqraw biċ-ċar u ma jistgħux jitħassru.
               
            5.   APPROVAZZJONI
      
               
                  5.1.
               
               
                  Jekk it-tip ta' sistema ta' sajlenser ta' sostituzzjoni li tressqet għall-approvazzjoni skond dan ir-Regolament tissodisfa r-rekwiżiti ta' paragrafu 6 hawn taħt, għandha tingħata l-approvazzjoni ta' dik it-tip tal-vettura.
               
            
               
                  5.2.
               
               
                  Għandu jingħata numru ta' approvazzjoni lil kull tip ta' vettura approvata. L-ewwel żewġ numri tiegħu (bħalissa 00 għar-Regolament fil-forma oriġinali) għandhom jindikaw is-serje ta' emendi li jinkorporaw l-emendi tekniċi maġġuri l-aktar riċenti li saru lir-Regolament meta nħarġet l-approvazzjoni. L-istess Parti Kontraenti m'għandhiex tassenja l-istess numru għal tip ieħor ta' sistema ta' sajlenser ta' sostituzzjoni jew komponent iddiżinjat għall-istess tip(i) ta' vettura.
               
            
               
                  5.3.
               
               
                  Notifika ta' l-approvazzjoni jew ċaħda ta' l-approvazzjoni ta' sistema ta' sajlenser ta' sostituzzjoni jew komponenti ta' sistema bħal din skond dan ir-Regolament għandha tiġi komunikata lill-Parijiet għall-Ftehim li japplikaw dan ir-Regolament permezz ta' formola konformi mal-mudell fl-anness 1 tar-Regolament, u ta' tpinġijiet tas-sistema ta' sajlenser jew komponenti pprovduti mill-applikant għall-approvazzjoni, f'format li ma jaqbiżx A4 (210 x 297 mm) jew mitwi għal dak il-format u fuq skala xierqa.
               
            
               
                  5.4.
               
               
                  Ma' kull komponent ta' sistema ta' sajlenser li tikkonforma ma' tip approvat skond dan ir-Regolament għandu jkun hemm imwaħħla l-marka ta' approvazzjoni li tikkonsisti fi:
               
            
               
                  5.4.1.
               
               
                  ċirku madwar l-ittra “E” flimkien man-numru distintiv tal-pajjiż li ta l-approvazzjoni (2);
               
            
               
                  5.4.2.
               
               
                  in-numru ta' dan ir-Regolament, flimkien ma' l-ittra “R”, sing u numru ta' l-approvazzjoni fuq il-lemin taċ-ċirku preskritt f'paragrafu 5.4.1.
               
            
               
                  5.4.3.
               
               
                  in-numru ta' approvazzjoni għandu jissemma fil-formola ta' approvazzjoni, flimkien mal-metodu użat għat-testijiet ta' approvazzjoni.
               
            
               
                  5.5.
               
               
                  Il-marka ta' approvazzjoni għandha tkun tinqara faċilment u ma titħassarx meta s-sistema ta' sajlenser tiġi mmuntata fuq il-vettura.
               
            
               
                  5.6.
               
               
                  Komponent jista' jkun immarkat b'aktar minn numru wieħed ta' l-approvazzjoni jekk ikun ġie approvat bħala parti minn aktar minn sistema ta' sajlenser ta' sostituzzjoni waħda; f'dan il-każ iċ-ċirku m'hemmx għalfejn jerġa' jiġi ripetut. L-Anness 2 għal dan ir-Regolament jagħti eżempju ta' l-arranġamenti tal-marka ta' l-approvazzjoni.
               
            6.   SPEĊIFIKAZZJONIJIET
      6.1.   Speċifikazzjonijiet ġenerali
      
               
                  6.1.1.
               
               
                  Is-sistema ta' l-egżost ta' sostituzzjoni jew komponenti tagħha għandhom ikunu ddisinjati, mibnija u kapaċi li jitwaħħlu b'tali mod li jiġi żgurat li l-vettura tikkonforma mad-dispożizzjonijiet ta' dan ir-Regolament taħt il-kundizzjonijiet normali ta' l-użu, minkejja kwalunkwe vibrazzjonijiet li tista' tkun sottoposta għalihom.
               
            
               
                  6.1.2.
               
               
                  Is-sistema ta' sajlenser jew komponenti tagħha għandhom ikunu ddisinjati, mibnija u kapaċi li jitwaħħlu b'tali mod li tinkiseb reżistenza raġonevoli għall-fenomeni ta' korrużjoni li tkun esposta għalihom fil-waqt li jitqiesu l-kundizzjonijiet ta' l-użu tal-vettura.
               
            6.2.   Speċifikazzjonijiet fir-rigward ta' livelli ta' storbju
      
               
                  6.2.1.
               
               
                  L-effiċjenza akustika tas-sistema ta' sajlenser ta' sostituzzjoni jew komponenti tagħha għandha tiġi verifikata permezz tal-metodi deskritti fil-paragrafi 3.1. u 3.2. ta' l-anness 3 għar-Regolament Nru 51.Meta s-sistema ta' sajlenser ta' sostituzzjoni jew komponenti tagħha jiġu mmuntati fuq il-vettura deskritta fil-paragrafu 3.3.3. hawn fuq, il-livelli ta' storbju li jinkisbu permezz taż-żewġ metodi (vettura wieqfa u miexja) għandhom jissodisfaw waħda mill-kundizzjonijiet li ġejjin:
               
            
               
                  6.2.1.1.
               
               
                  M'għandhomx jaqbżu l-valuri li jkunu nkisbu bit-tip tal-vettura kkonċernata meta tressqet għall-approvazzjoni tat-tip,
               
            
               
                  6.2.1.2.
               
               
                  m'għandhomx jaqbżu l-valuri ta' storbju mkejla fuq il-vettura msemmija fil-paragrafu 6.2.1. hawn fuq meta din tkun mgħammra b'sistema ta' sajlenser ta' l-egżost li tikkorispondi mat-tip immuntat fuq il-vettura meta titressaq għall-approvazzjoni tat-tip.
               
            6.3.   Kejl tar-rendiment tal-vettura
      
               
                  6.3.1.
               
               
                  Is-sistema ta' l-egżost ta' sostituzzjoni jew komponenti tagħha għandhom ikunu tali li jiġi żgurat li r-rendiment tal-vettura jkun komparabbli ma dak li jinkiseb bis-sistema oriġinali ta' l-egżost jew komponenti tagħha
               
            
               
                  6.3.2.
               
               
                  Is-sistema ta' sajlenser ta' sostituzzjoni jew, skond l-għażla tal-manifattur, il-komponenti ta' din is-sistema għandhom jitqabblu ma' sistema jew komponenti ta' sajlenser oriġinali, li wkoll huma f'kundizzjoni ġdida, mmuntati wara xulxin fuq il-vettura msemmija fil-paragrafu 3.3.3. hawn fuq.
               
            
               
                  6.3.3.
               
               
                  Il-verifika għandha titwettaq billi titkejjel il-pressjoni lura lejn il-magna skond il-paragrafu 6.3.4 hawn taħt. Il-valur imkejjel bis-sistema ta' sajlenser ta' sostituzzjoni m'għandhiex taqbeż il-valur imkejjel bis-sistema oriġinali standard ta' sajlenser b'aktar minn 25 fil-mija fil-kundizzjonijiet li jissemmew hawn taħt.
               
            6.3.4.   Il-metodu tat-test
      6.3.4.1.   Metodu tat-test bil-magna
      Il-kejl għandu jittieħdu fuq il-magna li tissemma fil-paragrafu 3.3.4 hawn fuq akkoppjata ma' dinamometru. Bl-aċċelleratur miftuħ kemm jista' jkun, il-bank għandu jiġi aġġustat sabiex jinkisbu l-veloċitajiet tal-magna li jikkorrispondu għall-qawwa massima prevista tal-magna.Għall-kejl tal-pressjoni lura lejn il-magna, id-distanza li fiha jitqiegħed il-vit tal-pressjoni 'il bogħod mill-manifold ta' l-egżost hija indikata fl-anness 4 għal dan ir-Regolament.
      6.3.4.2   Metodu tat-test bil-vettura
      Il-kejl għandu jittieħdu fuq il-vettura msemmija fil-paragrafu 3.3.3. hawn fuq.
      It-test għandu jsir:
      
                   
               
               
                  jew fuq it-triq,
               
            
                   
               
               
                  jew fuq dinamometru rowler.
               
            Bl-aċċeleratur miftuħ kemm jista' jkun, il-magna għandha titgħabba sabiex tinkiseb il-veloċità tal-magna li tikkorrispondi għall-qawwa prevista massima tal-magna (veloċità tal-magna S).
      Għall-kejl tal-pressjoni lura lejn il-magna, id-distanza li fiha jitqiegħed il-vit tal-pressjoni 'il bogħod mill-manifold ta' l-egżost hija indikata fl-anness 4 għal dan ir-Regolament.
      6.4.   Speċifikazzjonijiet addizzjonali marbuta mas-sistemi jew komponenti ta' sajlensers mimlija b'materjali fibrużi
      Materjali fibrużi assorbenti jistgħu jintużaw fis-sistemi jew komponenti ta' sajlenser biss meta jiġi stabbilit permezz tal-mezzi xierqa ta' disinn u manifattura, li l-effiċjenza tas-sistema f'kundizzjonijiet tat-traffiku hija biżżejjed sabiex tintlaħaq il-konformità mar-regolamenti fis-seħħ. Sistema ta' sajlenser bħal din titqies li hija effettiva fil-kundizzjonijiet tat-traffiku jekk il-gass ta' l-egżost ma jkunx f'kuntatt mal-materjali fibrużi jew jekk is-sistema ta' sajlenser, meta tkun imbattla mill-materjali assorbenti u ttestjata fuq vettura skond il-proċeduri deskritti fir-Regolament Nru. 51, l-anness 3, il-paragrafi 3.1. u 3.2., il-livelli tal-pressjoni akustikahuma konformi mad-dispożizzjonijiet stipulati fil-paragrafu 6.2. t'hawn fuq.
      Jekk dik il-kundizzjoni m'hix sodisfatta, is-sistema ta' sajlenser kollha kemm hi għandha titressaq għall-kundizzjonament konvenzjonali permezz ta' waħda mit-tliet installazzjonijiet u proċeduri li huma deskritti hawn taħt. Meta tintuża l-proċedura deskritta fil-paragrafu 6.2.1.2. hawn fuq, l-applikant għall-approvazzjoni jista' jitlob għat-tbattil jew il-kundizzjonament tas-sistema ta' sajlenser oriġinali.
      6.4.1.   Tħaddim kontinwu fuq it-triq għal 10 000 km
      
               
                  6.4.1.1.
               
               
                  Madwar nofs dan it-tħaddim għandu jikkonsisti f'sewqan fil-belt u n-nofs l-ieħor f'sewqan fit-tul b'veloċità għolja: it-tħaddim kontinwu jista' jiġi sostitwit bi programm korrispondenti fuq korsa tat-testijiet.
               
            
               
                  6.4.1.2.
               
               
                  Iż-żewġ veloċitajiet tal-magna għandhom jiġu alternati diversi drabi.
               
            
               
                  6.4.1.3.
               
               
                  Il-programm tat-test kollu kemm hu jrid jinkludi minimu ta' 10 waqfiet ta' mhux anqas minn tliet sigħat sabiex jiġu riprodotti l-effetti tat-tkessiħ u kwalunkwe kondensazzjoni li tista' sseħħ.
               
            6.4.2.   Kundizzjonament fuq bank tat-testijiet
      
               
                  6.4.2.1.
               
               
                  bl-użu ta' aċċessorji standard u billi jiġu osservati l-istruzzjonijiet tal-fabbrikant tal-vettura, is-sajlenser għandu jitwaħħal mal-magna, li hija mqabbda ma' dinamometru.
               
            
               
                  6.4.2.2.
               
               
                  It-test għandu jitwettaq f'sitt perjodi ta' sitt sigħat b'waqfa ta' mhux anqas minn 12-il siegħa sabiex jiġu riprodotti l-effetti tat-tkessiħ u kwalunkwe kondensazzjoni li tista' sseħħ.
               
            
               
                  6.4.2.3.
               
               
                  Matul kull perjodu ta' sitt sigħat, il-magna għandha titħaddem taħt il-kundizzjonijiet li ġejjin, waħda wara l-oħra:
                  
                              (1)
                           
                           
                              ħames minuti fuq il-veloċità tal-magna meta ma tkunx ingranata;
                           
                        
                              (2)
                           
                           
                              sekwenza ta' siegħa taħt 1/4 tat-tagħbija u 3/4 tal-veloċità massima previstà (S);
                           
                        
                              (3)
                           
                           
                              sekwenza ta' siegħa taħt 1/2 tagħbija u 3/4 tal-veloċità massima previstà (S);
                           
                        
                              (4)
                           
                           
                              sekwenza ta' 10 minuti taħt tagħbija massima bi 3/4 tal-veloċità massima prevista (S);
                           
                        
                              (5)
                           
                           
                              sekwenza ta' 15-il minuta taħt nofs tagħbija bil-veloċità massima prevista (S);
                           
                        
                              (6)
                           
                           
                              sekwenza ta' 30-il minuta taħt 1/4 tat-tagħbija bil-veloċità massima prevista (S);
                           
                        Ħin totali għas-sitt sekwenzi: tliet sigħat.
                  Kull perjodu għandu jinkludi żewġ settijiet tas-sitt sekwenzi msemmija hawn fuq.
               
            
               
                  6.4.2.4.
               
               
                  Matul it-test, is-sajlenser m'għandux jiġi mkessaħ permezz ta' kurrent ta' l-arja furzat li jissimula l-fluss normali ta' l-arja madwar il-vettura. Madankollu, fuq talba mill-manifattur, is-sajlenser jista' jiġi mkessaħ sabiex ma tinqabiżx it-temperatura rrekordjata fil-bokka tiegħu meta l-vettura tkun għaddejja bil-veloċità massima.
               
            6.4.3.   Kundizzjonament permezz tal-pulsazzjoni
      Is-sistema ta' l-egżost jew il-komponenti ta' din is-sistema hija/huma mwaħħla fuq il-vettur msemmija fil-paragrafu 3.3.3. hawn fuq jew il-magna msemmija fil-paragrafu 3.3.4. Fl-ewwel każ, il-vettura trid tiġi mmuntata fuq dinamometru rowler u fit-tieni każ, il-magna trid tiġi mmuntata fuq dinamometru.L-apparat tat-test deskritt aktar 'l-isfel huwa mmuntat fl-iżbokk tas-sistema tas-sajlencer.
      6.4.3.1.   L-apparat tat-test
      
      L-apparat tat-test, li fl-anness 3 għal dan ir-Regolament hemm dijagramma dettaljata tiegħu, irid ikun immuntat fl-iżbokk tas-sistema ta' l-egżost. Huwa aċċettabbli kwalunkwe apparat ieħor li jipprovdi riżultati ekwivalenti.
      6.4.3.2.   Proċedura tat-test
      
      
               
                  6.4.3.2.1.
               
               
                  L-apparat tat-test għandu jkun aġġustat b'tali mod li l-fluss tal-gass ta' l-egżost jiġi interrott u stabbilit mill-ġdid alternatament minn valv ta' azzjoni rapida għal 2 500 ċiklu.
               
            
               
                  6.4.3.2.2.
               
               
                  Il-valv jinfetaħ meta l-pressjoni tal-gass tal-egżost, imkejla f'distanza ta' mhux anqas minn 100mm 'l isfel mill-flanġ ta' l-intejk, tilħaq valur ta' bejn 0,35 u 0,40 bar. Jingħalaq meta din il-pressjoni ma tkunx differenti b'aktar minn 10 fil-mija mill-valur stabilizzat tagħha, mkejjel bil-valv miftuħ.
               
            
               
                  6.4.3.2.3.
               
               
                  It-time delay switch għandu jiġi ssettjat għal kemm idum jirriżulta l-gass ta' l-egżost mid-dispożizzjonijiet stipulati fil-paragrafu 6.4.2.2. hawn fuq.
               
            
               
                  6.4.3.2.4.
               
               
                  Il-veloċità tal-magna għandha tkun 75 fil-mija tal-veloċità S li fiha, skond il-manifattur, il-magna tiżviluppa l-qawwa massima.
               
            
               
                  6.4.3.2.5.
               
               
                  Il-qawwa indikata mid-dinamometru għandha tkun 50 fil-mija tal-qawwa massima permessa mir-regolatur, imkejla fuq 75 fil-mija tal-veloċità tal-magna (S).
               
            
               
                  6.4.3.2.6
               
               
                  Kwalunkwe toqob għar-rilaxx ta' sustanzi żejda għandhom jingħalqu matul it-test.
               
            
               
                  6.4.3.2.7.
               
               
                  It-test kollu kemm hu għandu jitlesta fi żmien 48 siegħa. Jekk huwa meħtieġ, perjodu wieħed ta' tkessiħ jista' jiġi osservat wara kull siegħa.
               
            
               
                  6.4.3.2.8.
               
               
                  Wara l-kundizzjonament, il-livell ta' l-istorbju huwa ċċekkjat skond il-paragrafu 6.2. hawn fuq.
               
            7.   ESTENSJONI TA' L-APPROVAZZJONI
      Il-manifattur tas-sistema ta' sajlenser jew ir-rappreżentant tiegħu akkreditat kif suppost jista' jitlob lid-dipartiment amministrattiv li jkun ta l-approvazzjoni tas-sistema tas-sajlenser għal tip wieħed ta' vettura jew aktar, għal estensjoni ta' l-approvazzjoni lil tipi oħra ta' vetturi. Il-proċedura hija deskritta fil-paragrafu 3. hawn fuq.
      In-notifika ta' l-estensjoni ta' l-approvazzjoni (jew ċaħda ta' l-estensjoni) għandha tkun komunikata lill-Partijiet għall-Ftehim li japplikaw dan ir-Regolament skond il-proċedura speċifikata fil-paragrafu 5.3. hawn fuq.
      8.   MODIFIKA TAT-TIP TA' SISTEMA TA' SAJLENSER
      
               
                  8.1.
               
               
                  Kull modifika tat-tip ta' sistema ta' sajlenser ta' sostituzzjoni għandha tiġi notifikata lid-dipartiment amministrattiv li jkun approva t-tip ta' sistema ta' sajlenser. Dan id-dipartiment imbagħad jista':
               
            
               
                  8.1.1.
               
               
                  jqis li l-modifiki li jkunu saru x'aktarx ma jkollhom l-ebda effett negattiv sinifikanti, inkella
               
            
               
                  8.1.2.
               
               
                  jesiġi rapport tat-test ulterjuri mis-servizz tekniku responsabbli għat-twettiq tat-testijiet.
               
            
               
                  8.2.
               
               
                  Il-konferma jew iċ-ċaħda ta' l-approvazzjoni, li tispeċifika l-modifiki, għandha tiġi kkomunikata permezz tal-proċedura speċifikata fil-paragrafu 5.3. t'hawn fuq lill-Partijiet għall-Ftehim li japplikaw dan ir-Regolament.
               
            9.   KONFORMITÀ TAL-PRODUZZJONI
      
               
                  9.1.
               
               
                  Kull sistema ta' sajlenser ta' sostituzzjoni jew komponenti tagħha li jkollhom il-marka ta' approvazzjoni kif preskritta taħt dan ir-Regolament għandhom jikkonformaw mat-tip ta' sistema ta' sajlenser approvata u jissodisfaw ir-rekwiżiti tal-paragrafu 6 t'hawn fuq.
               
            
               
                  9.2.
               
               
                  Sabiex tiġi vverifikata l-konformità kif preskritta fil-paragrafu 9.1. t'hawn fuq, għandu jitwettaq monitoraġġ adegwat tal-produzzjoni.
               
            
               
                  9.3.
               
               
                  Id-detentur ta' l-approvazzjoni b'mod partikolari għandu:
               
            
               
                  9.3.1.
               
               
                  jiżgura l-eżistenza ta' proċeduri għall-kontroll effettiv tal-kwalità tal-prodotti;
               
            
               
                  9.3.2.
               
               
                  jkollu aċċess għat-tagħmir ta' kontroll meħtieġ sabiex tiġi vverifikata l-konformità ta' kull tip li jiġi approvat;
               
            
               
                  9.3.3.
               
               
                  jiżgura li d-data tar-riżultati tat-test tiġi rrekordjata u li d-dokumenti annessi jibqgħu disponibbli għal perjodu li għandu jiġi ddeterminat skond is-servizz amministrattiv;
               
            
               
                  9.3.4.
               
               
                  janalizza r-riżultati għal kull tip ta' prodott sabiex tiġi vverifikata u żgurata l-istabilità tal-karatteristiċi tal-prodott, filwaqt li jitqies livell ta' tolleranza għall-varjazzjoni fil-produzzjoni industrijali.
               
            
               
                  9.3.5.
               
               
                  jiżgura li għal kull tip ta' prodott, għallinqas it-testijiet preskritti fl-anness 5, punt 2, jitwettqu;
               
            
               
                  9.3.6.
               
               
                  jiżgura li l-kampjuni jew il-biċċiet imressqa għat-testjar li juru xi nuqqas ta' konformità mat-tip ta' test li jkun qed jitqies għandhom iwasslu għal kampjunar u test ieħor. Għandhom jittieħdu l-passi kollha meħtieġa sabiex tiġi stabbilita mill-ġdid il-konformità tal-produzzjoni korrispondenti.
               
            
               
                  9.4.
               
               
                  L-awtorità kompetenti li tkun tat l-approvazzjoni tat-tip tista' fi kwalunkwe ħin tivverifika l-metodu ta' kontroll tal-konformità li huwa applikabbli għal kull unità ta' produzzjoni.
               
            
               
                  9.4.1.
               
               
                  Waqt kull spezzjoni, il-kotba tat-test u r-rekords ta' stħarriġ dwar il-produzzjoni għandhom jiġu ppreżentati lill-ispettur viżitatur.
               
            
               
                  9.4.2.
               
               
                  L-ispettur jista' jieħu kampjuni fuq bażi aleatorja, u dawn jiġu ttestjati fil-laboratorju tal-manifattur. In-numru minimu ta' kampjuni jista' jiġi ddeterminat skond ir-riżultati tal-verifika proprja tal-manifattur.
               
            
               
                  9.4.3.
               
               
                  Meta l-livell tal-kwalità ma jidhirx li huwa sodisfaċenti jew meta jidher li jkun meħtieġ li tiġi vverifikata l-validità tat-testijiet li jitwettqu fl-applikazzjoni tal-paragrafu 9.4.2. t'hawn fuq, l-ispettur għandu jagħżel kampjuni sabiex jintbagħtu lis-servizz tekniku li jkun wettaq it-testijiet ta' l-approvazzjoni tat-tip.
               
            
               
                  9.4.4.
               
               
                  L-awtorità kompetenti tista' twettaq kwalunkwe test preskritt f'dan ir-Regolament.
               
            
               
                  9.4.5.
               
               
                  Il-frekwenza normali ta' l-ispezzjonijiet mill-awtorità kompetenti għandha tkun ta' darba kull sentejn. Jekk jiġu rrekordjati riżultati li mhumiex sodisfaċenti matul waħda minn dawn iż-żjarat, l-awtorità kompetenti għandha tiżgura li jittieħdu l-passi kollha meħtieġa sabiex tiġi stabbilità mill-ġdid il-konformità tal-produzzjoni malajr kemm jista' jkun.
               
            10.   PENALI GĦAL NUQQAS TA' KONFORMITÀTAL-PRODUZZJONI
      
               
                  10.1.
               
               
                  L-approvazzjoni mogħtija fil-każ ta' tip ta' sistema ta' sajlenser skond dan ir-Regolament tista' tkun irtirata jekk ma jkunx hemm qbil mal-ħtiġijiet stipulati f'paragrafu 9 hawn fuq jew jekk is-sistema ta' sajlenser jew il-komponenti tagħha m'għaddietx mit-testijiet preskritti f'paragrafu 9.2 hawn fuq.
               
            
               
                  10.2.
               
               
                  Jekk Parti fil-Ftehim li tapplika dan ir-Regolament tirtira approvazzjoni li tkun tat qabel, hi għandha tgħarraf minnufih lill-Partijiet l-oħra Kontraenti li japplikaw dan ir-Regolament, permezz ta' kopja tal-formola ta' l-approvazzjoni li jkollha miktub fl-aħħar, b'ittri kbar, il-firma u l-annotazzjoni datat “APPROVAZZJONI IRTIRATA”.
               
            11.   IL-PRODUZZJONI MWAQQFA GĦAL KOLLOX
      Jekk id-detentur ta' l-approvazzjoni jwaqqaf għal kollox il-produzzjoni ta' sistema ta' sajlenser ta' sostituzzjoni jew komponenti tagħha skond dan ir-Regolament, hu għandu jgħarraf b'dan lill-awtorità li tat l-approvazzjoni. Meta tirċievi l-komunikazzjoni relevanti, dik l-awtorità għandha tgħarraf b'dan minnufih lill-Partijiet l-oħra fil-Ftehim li japplikaw dan ir-Regolament, permezz ta' kopja tal-formola ta' l-approvazzjoni li jkollha miktub fl-aħħar, b'ittri kbar, l-annotazzjoni iffirmat u datat: “PRODUZZJONI MWAQQFA GĦAL KOLLOX”
      12.   L-ISMIJIET U L-INDIRIZZI TAS-SERVIZZI TEKNIĊI RESPONSABBLI BIEX JAGĦMLU T-TESTIJIET TA' L-APPROVAZZJONI, U TAD-DIPARTIMENTI AMMINISTRATTIVI
      Il-Partijiet fil-Ftehim li japplikaw dan ir-Regolament għandhom jibagħtu lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli li jagħmlu t-testijiet ta' l-approvazzjoni u jew lid-dipartimenti amministrattivi li lilhom għandhom jintbagħtu il-formoli ta' l-għoti, iċ-ċaħda jew l-irtirar li jinħarġu f'pajjiżi oħra.
      
         (1)  Kategorija M: Vetturi motorizzati li għandhom ta' l-anqas erba' roti, jew li għandhom tliet roti meta l-piż massimu jaqbeż it-tunnellata metrika u li jintużaw għat-trasport tal-passiġġieri. (Vetturi artikolati magħmula minn żewġ unitajiet li ma jistgħux jiġu separati iżda li huma artikolati għandhom jitqiesu bħala vettura waħda.)
      Kategorija M1: Vetturi li jintużaw għat-trasport ta' passiġġieri u li ma fihomx aktar minn tmien sits apparti s-sit tas-sewwieq.
      Kategorija N: Vetturi motorizzati li għandhom ta' l-anqas erba' roti, jew li għandhom tliet roti meta l-piż massimu jaqbeż it-tunnellata metrika u jintużaw għat-trasport ta' l-oġġetti.
      Kategorija N1: Vetturi li jintużaw għat-trasport tal-merkanzija u li għandhom piż massimu li ma jaqbiżx it-3,5 tunnellati metriċi.
      F'konformità mal-“Klassifikazzjoni tal-vetturi” fir-Regolament Nru 13 (E/ECE/324 – E/ECE/TRANS/505/Rev.1/Add.12/Rev.2, paragrafu 5.2.).
      
         (2)  1 għar- Repubblika Federali tal-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għaċ-Ċekoslovakkja, 9 għal Spanja, 10 għall-Jugożlavja, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 għar- Repubblika Demokratika tal-Ġermanja, 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, u 21 għall-Portugall. In-numri sussegwenti għandhom jingħataw lil pajjiżi oħra fl-ordni kronoloġika li fiha jirratifikaw il-Ftehim li jikkonċerna l-Adozzjoni tal-Kundizzjonijiet Uniformi ta' l-Approvazzjoni u r-Rikonoxximent Reċiproku ta' l-Approvazzjoni għal Tagħmir u Partijiet ta' Vetturi bil-Mutur, jew fl-ordni li fiha jissieħbu ma' dak il-Ftehim, u n-numri hekk mogħtija għandhom ikunu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.
      
         ANNESS 1
         (Format Massimu: A4 (210 × 297 mm))
         Isem l-amministrazzjoni
         Komunikazzjoni dwar l-approvazzjoni (jew l-estensjoni jew iċ-ċaħda jew l-irtirar ta' l-approvazzjon jew il-produzzjoni mwaqqfa għal kollox) ta' tip ta' sistema ta' sajlenser ta' sostituzzjoni jew komponenti ta' sistemi bħal dawn skond ir-Regolament Nru 59.
         Nru ta' l-approvazzjoni:
         
                     1.
                  
                  
                     Trejdmark jew marka tas-sistema ta' sajlenser:
                  
               
                     2.
                  
                  
                     Tip tas-sistema ta' sajlenser:
                  
               
                     3.
                  
                  
                     Isem u indirizz tal-manifattur:
                  
               
                     4.
                  
                  
                     Jekk applikabbli, l-isem u l-indirizz tar-rappreżentant tal-manifattur:
                  
               
                     5.
                  
                  
                     Deskrizzjoni qasira tas-sistema ta' sajlenser (bi/mingħajr (1) materjal fibruż, eċċ):
                  
               
                     6.
                  
                  
                     Trejdmark jew isem kummerċjali tat-tip ta' vettura li għaliha hija maħsuba s-sistema ta' sajlenser:
                  
               
                     7.
                  
                  
                     Tip ta' vettura, li tibda min-numru ta' serje:
                  
               
                     8.
                  
                  
                     Tip ta' magna: positive-ignition, compression ignition:
                  
               
                     9.
                  
                  
                     Ċikli: two-stroke jew four-stroke:
                  
               
                     10.
                  
                  
                     Ċilindrata:
                  
               
                     11.
                  
                  
                     Qawwa tal-Magna (kW ECE):
                  
               
                     12.
                  
                  
                     Numru ta' gerijiet:
                  
               
                     13.
                  
                  
                     Gerijiet użati:
                  
               
                     14.
                  
                  
                     Rejxo(s) finali ta' ingranagg:
                  
               
                     15.
                  
                  
                     Qawwa massima:
                  
               
                     16.
                  
                  
                     Kundizzjonijiet ta' tagħbija tal-vettura matul it-test:
                  
               
                     17.
                  
                  
                     Livelli ta' storbju:
                     Vettura miexja ……… dbA f'veloċità kostanti qabel aċċelerazzjoni għal ……… km/h
                     Vettura wieqfa ……… dbA bil-magna għaddejja fuq ……… r.p.m.
                  
               
                     18.
                  
                  
                     Valur tal-pressjoni lura:
                  
               
                     19.
                  
                  
                     
                                 Sistema ta' sajlenser imressqa
                              
                              
                                 :
                              
                              
                                 Għall-approvazzjoni fil-
                                 Għal estensjoni ta' l-approvazzjoni, fil-
                              
                           
               
                     20.
                  
                  
                     Servizz Tekniku responsabbli biex jagħmel it-testijiet ta' l-approvazzjoni:
                  
               
                     21.
                  
                  
                     Data tar-rapport maħruġ minn dak is-servizz:
                  
               
                     22.
                  
                  
                     Numru tar-rapport maħruġ minn dak is-servizz:
                  
               
                     23.
                  
                  
                     Approvazzjoni mogħtija/miċħuda (1)
                     
                  
               
                     24.
                  
                  
                     Pożizzjoni tal-marka ta' l-approvazzjoni:
                  
               
                     25.
                  
                  
                     Post:
                  
               
                     26.
                  
                  
                     Data:
                  
               
                     27.
                  
                  
                     Firma:
                  
               
                     28.
                  
                  
                     Id-dokumenti li ġejjin, bin-numru ta' l-approvazzjoni li jidher hawn fuq, huma mehmuża ma' din il-komunikazzjoni:
                     
                                  
                              
                              
                                 ………… tpinġijiet, dijagrammi u pjanijiet tas-sistema ta' sajlenser
                              
                           
                                  
                              
                              
                                 ………… ritratti tas-sistema ta' sajlenser
                              
                           
                                  
                              
                              
                                 ………… lista ta' komponenti, identifikati kif suppost, li jsawru s-sistema ta' sajlenser
                              
                           
               
            (1)  Aqta' dak li ma japplikax.
      
      
         ANNESS 2
         ARRANĠAMENT TAL-MARKA TA' L-APPROVAZZJONI
         (ara l-paragrafu 5.4. ta' dan ir-Regolament)
         Il-marka ta' l-approvazzjoni mwaħħla ma' komponent ta' sistema ta' sajlenser turi li t-tip ta' sistema ta' sajlenser ta' sostituzzjoni kkonċernat ġie approvat fl-Olanda (E 4), skond Regolamenti Nru 59 taħt in-numru ta' approvazzjoni 002439. L-ewwel żewġ figuri tan-numru ta' l-approvazzjoni jindikaw li l-approvazzjoni ngħatat skond ir-rekwiżiti tar-Regolament Nru 59 fil-forma oriġinali tiegħu.
      
      
         ANNESS 3
         APPARAT TAT-TEST
         
            
         Test ta 'immaġni
         
            optional
            optional
         
      
      
         ANNESS 4
         PUNTI TA' KEJL — PRESSJONI LURA LEJN IL-MAGNA
         Eżempji ta' punti ta' kejl possibbli għal testijiet ta' telfien ta' pressjoni. Il-punt ta' kejl eżatt għandu jiġi speċifikat fir-rapport tat-test. Għandu jsir f'żona fejn il-fluss tal-gass huwa regolari.
         Fig. 1
         
            
         Test ta 'immaġni
         
            pajp singolu
            max. 450 mm
            150 mm min.
         
         Fig. 2 (1)
         
         
            
         Test ta 'immaġni
         
            min. 100 mm
            pajp doppju jagħti għal wieħed
            max. 450 mm
            150 mm min.
         
         Fig. 3
         
            
         Test ta 'immaġni
         
            150 mm min.
            pajp doppju
            max. 450 mm
            żewġ punti ta' kejl one reading - teħid ta' riżultat wieħed
         
         
            (1)  Jekk mhux possibbli, irreferi għall-figura 3.
      
      
         ANNESS 5
         IL-KONTROLLI DWAR IL-KONFORMITÀ TAL-PRODUZZJONI
         1.   ĠENERALI
         Dawn ir-rekwiżiti huma konsistenti mat-test li għandu jsir għall-verifika tal-konformità tal-produzzjoni, skond il-paragrafi 9.3.5 u 9.4.3. ta' dan ir-Regolament.
         2.   PROĊEDURI TAT-TESTIJIET
         Il-metodi tat-testijiet, l-istrumenti tal-kejl u l-interpretazzjoni tar-riżultati huma dawk deskritti fil-paragrafu 6 hawn fuq. Is-sistema ta' l-egżost jew il-komponent soġġetti għat-test għandhom ikunu kif deskritti fil-paragrafi 6.2., 6.3. u 6.4. hawn fuq.
         3.   IT-TEĦID TAL-KAMPJUNI
         Sistema ta' l-egżost jew komponent għandu jintgħażel. Jekk, wara t-test fil-punt 4.1, il-kampjun jitqies li mhux konformi mar-rekwiżiti ta' dan ir-Regolament, żewġ kampjuni oħra għandhom ikunu ttestjati.
         4.   EVALWAZZJONI TAR-RIŻULTATI
         
                  
                     4.1.
                  
                  
                     Jekk il-livell ta' storbju tas-sistema ta' l-egżost jew tal-komponent, ittestjati skond il-paragrafi 1 u 2, imkejla skond is-sezzjoni 6.2 t'hawn fuq, ma jaqbiżx b'aktar minn 1 dB (A) il-livell imkejjel waqt it-testijiet ta' l-approvazzjoni tat-tip ta' din it-tip ta' sistema ta' l-egożst jew tal-komponent, is-sistema ta' l-egżost jew it-tip ta' komponent jitqies li jkun konformi mar-rekwiżiti ta' dan ir-Regolament.
                  
               
                  
                     4.2.
                  
                  
                     Jekk is-sistema ta' l-egżost ittestjata jew il-komponent ittestjat skond il-punt 4.1 ma t/jissodisfax ir-rekwiżiti stipulati f'dak il-paragrafu, żewġ sistemi oħra ta' l-egżost jew komponenti ta' l-istess tip għandhom jiġu ttestjati skond il-paragrafi 1 u 2 t'hawn fuq.
                  
               
                  
                     4.3.
                  
                  
                     Jekk il-livell ta' storbju tat-tieni u/jew it-tielet kampjun tal-paragrafu 4.2 jaqbeż b'aktar minn 1 dB (A) il-livell imkejjel waqt it-testijiet ta' l-approvazzjoni tat-tip ta' din it-tip ta' sistema ta' egżost jew komponent, is-sistema ta' l-egżost jew it-tip tal-komponent jitqies li ma jkunx konformi mar-rekwiżiti ta' dan ir-Regolament u l-manifattur għandhu jieħu l-miżuri kollha meħtieġa biex jerġa' jistabbilixxi l-konformità mill-ġdid.